Diari Oficial de la Generalitat Valenciana


Sumari del DOGV 6003, del 29-04-2009 (2009/4421)

Bases para la provisión, por concurso oposición, com personal funcionario, de una plaza de auxiliar administrativo, escala administración general.
--------------------------------------------------------------------------------------------------------------------------------------------------

### Dades del document

Número de DOGV
:   6003

Data del DOGV
:   29-04-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/4421


Data del document
:   08-04-2009

Organisme emissor
:   Ajuntament de Quart de les Valls

Tipus de document
:   Convocatòria

Descriptors 

:   * Quart de les Valls
    * concurs administratiu
    * administració local

Bases para la provisión, por concurso oposición, com personal funcionario, de una plaza de auxiliar administrativo, escala administración general. [2009/4421]  
Primera. L'objecte de la convocatòria és la provisió, per concurs oposició com a personal funcionari, d'una plaça d'auxiliar administratiu, escala administració general, grup C2, complement destí 12, coneixement valencià nivell mitjà.  
Segona. Requisits dels aspirants:  
a) Ser espanyol o nacional dels altres estats membres de la Unió Europea de conformitat amb el que establix l'article 57 LEBEP.  
b) Tindre complits els 16 anys i no excedir l'edat màxima de jubilació forçosa.  
c) Estar en possessió del títol de Graduat en Educació Secundària Obligatòria o equivalent i grau mitjà coneixement valencià expedit per la Junta Qualificadora de Coneixement de Valencià.  
d) No patir malaltia o defecte físic que impedisca l'exercici de les corresponents funcions.  
e) No haver sigut separat, per mitjà d'expedient disciplinari, del servici a l'Estat, comunitats autònomes o a entitats locals, i no trobar-se inhabilitat per a l'exercici de les funcions públiques per sentència ferma.  
f) No estar incurs en causa d'incompatibilitat, de conformitat amb el que establix la Llei 53/1984, de 26 de desembre, d'Incompatibilitats del Personal al Servici de les Administracions Públiques.  
g) Superar els exercicis i proves selectives d'accés, conforme al programa mínim que Com a annex I s'unix a les presents.  
Tercera. Forma i admissió dels aspirants  
a) Les instàncies sol·licitant prendre part en la convocatòria, en les que els aspirants hauran de manifestar que reunixen totes i cada una de les condicions exigides, i que es comprometen a prestar promesa o jurament en la forma legalment establida, es dirigiran a l'alcalde, i es presentaran en el Registre General de l'Ajuntament.  
b) El termini serà de 20 dies naturals a partir de la publicació en el Boletín Oficial del Estado.  
c) Les bases es publicaren íntegrament en el Diari Oficial de la Comunitat Valenciana i en el Butlletí Oficial de la Província de València i en el tauler d'anuncis i un extracte de la convocatòria en el Boletín Oficial del Estado.   
d) El dret d'examen es fixa en 20 €, adjuntant el resguard de pagament a la instància, que haurà de fer-se efectiu en el compte de l'Ajuntament, de Bancaixa, sucursal Quart dels Valls, número 2879930047.  
e) Amb la instància s'acompanyaran els documents acreditatius dels mer.  
Quarta. Començament i desenrotllament de les proves. Expirat el termini de presentació d'instàncies, l'alcalde dictarà una resolució, en el termini màxim d'un mes, declarant aprovada la llista d'admesos i exclosos. En la dita resolució, que es publicarà en el Diari Oficial de la Comunitat Valenciana i en el tauler d'edictes, s'establirà el lloc i la data de celebració dels exercicis i la constitució del tribunal.  
4.1 Fase d'oposició  
Exercicis  
Primer exercici. Obligatori i eliminatori  
Consistirà en la realització d'una prova de coneixements, referida al contingut del programa temari que figura a continuació, com a annex I, a través d'un qüestionari de 25 preguntes en 25 minuts, a determinar pel tribunal.  
L'examen adoptarà la forma de test amb quatre respostes alternatives, de les que només una serà vàlida.   
Segon exercici. Obligatori i eliminatori  
Consistirà a resoldre, per escrit, un exercici pràctic, dirigit a apreciar la capacitat dels aspirants per a la composició, modificació i correcció de documents administratius. Esta prova es basarà en la tècnica del tractament de textos com a ferramenta ofimàtica que permet el tractament automatitzat de la informació.  
El temps per a la realització d'este exercici, s'establirà pel tribunal.   
Qualificació dels exercicis:  
El primer exercici es qualificarà de 0 a 10 punts, i caldrà obtindre, per a superar-lo, un mínim de 5 punts. Les contestacions errònies es valoraran negativament amb una penalització equivalent a tres incorrectes una correcta. Caldrà obtindre, per a superar-lo, un mínim de 5 punts.  
El segon exercici es qualificarà de 0 a 10 punts, sent necessari obtindre, per a superar-ho, un mínim de 5 punts.  
La qualificació final vindrà determinada per la suma del primer i segon exercici, i es podrà obtindre un màxim de 20 punts, i caldrà per a superar esta fase obtindre 10 punts.  
4.2 Fase de concurs   
- Titulació superior a l'exigida: un punt.   
- Coneixement del valencià: es valorarà estar en possessió del certificat expedit per la Junta Qualificadora de Coneixements de Valencià, amb la puntuació següent: grau superior: un punt.   
Experiència professional.  
- Per servicis prestats en administració local en el mateix lloc de treball es valorarà 0.20 punts per mes treballat: fins a un màxim de: dos amb cinc punts.  
El concurs es qualificarà de 0 a 4,50 punts.  
La qualificació màxima de les fases serà de 24,50 punts.  
Cinqué. El tribunal, òrgan de selecció, serà col·legiat i la seua composició haurà d'ajustar-se als principis d'imparcialitat i professionalitat dels seus membres, i es tendirà així mateix, a la paritat entre home i dona. La pertinença a l'òrgan de selecció serà sempre a títol individual, article 60 LEBEF i article 8 del Decret 33/1999, del Govern Valencià, capítol III del Reial Decret 364/1995. La composició concreta del tribunal es farà per mitjà de publicació en el tauler d'edictes de l'Ajuntament i en el Butlletí Oficial de la Província de València.  
Sisena. El tribunal valorarà els aspirants amb subjecció a estes bases, amb facultat de resoldre dubtes que sorgisquen i podrà prendre els acords que corresponguen en els supòsits no previstos en les bases. Les indemnitzacions per assistència com a membres del tribunal s'efectuaran d'acord amb la legislació vigent.  
Setena. Acabada la qualificació el tribunal publicarà la persona seleccionada i la relació per orde de puntuació, que formarà la borsa de treball en la mencionada categoria.  
Huitena. Presentació de documents. L'aspirant seleccionat presentarà, dins del termini de 5 dies naturals, els documents acreditatius per a prendre part en el concurs oposició, establits en la base reguladora.  
Novena. Conclòs el procés selectiu i aportats els documents, l'alcalde, d'acord amb la proposta de l'òrgan de selecció, procedirà a nomenar el personal, el qual haurà de prendre possessió, en el termini de 5 dies, a comptar de l'endemà de la notificació, i haurà de prestar jurament o promesa, de conformitat amb el que establix el Reial Decret 707/1979, de 5 d'abril.  
Deu. Normativa i recursos. La convocatòria es regirà pel no previst en estes bases, per la normativa bàsica estatal sobre la funció pública estatal continguda en la Llei 7/2007, de 12 abril, de l'Estatut Bàsic de l'Empleat Públic, Llei 30/1984 de la Reforma de la Funció Pública, així com la normativa autonòmica sobre funció pública, Decret 896/1991, de 7 de juny, Decret 33/1999, de 9 de març i la resta de disposicions vigents referides al personal al servici de l'administració local.  
Contra la present i contra els altres actes administratius definitius, així com els actes de tràmit, que impedisquen continuar el procediment o produïsquen indefensió, es podrà interposar els recursos oportuns en els casos i en la forma prevista en la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
Quart dels Valls, 8 d'abril de 2009.- L'alcalde: José Sevilla Ibars.  
Annex I  
Programa temari  
A) Matèries comunes  
Tema 1. La Constitució Espanyola de 1978. Estructura i principis fonamentals, drets i deures. La Corona. Les Corts Generals. El poder judicial. El poder executiu: Govern i administració pública. El Tribunal Constitucional i la reforma de la Constitució. Organització Territorial de l'Estat.  
Tema 2. Organització de l'administració de l'Estat. Organització central. Organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana: principis generals i organització. Competències, especial referència al règim local. Les Corts. El president de la Generalitat. El Govern Valencià o Consell.  
Tema 3. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, reguladora de les Bases del Règim Local.  
Tema 4. La submissió de l'administració al dret. L'ordenament juridicoadministratiu. Fonts. El reglament: concepte, naturalesa i classes. Límits de la potestat reglamentària. L'acte administratiu: concepte, elements i classes. Validesa i eficàcia. Silenci administratiu: execució dels actes administratius.  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials. Recursos administratius. Revisió d'ofici. Jurisdicció contenciosa administrativa: concepte.  
Tema 6. Hisenda pública: principis constitucionals. Recursos: classes i elements. Gestió. Recaptació i inspecció de tributs. Òrgans de l'administració tributària de l'Estat i de la Generalitat Valenciana.  
Tema 7. L'ordenament comunitari: funció i caràcter. Tractats i drets derivats. Dret comunitari i dret dels països membres. Dret comunitari i comunitats autònomes. Origen, evolució i institucions de les comunitats europees. Especial referència a l'Acta Única Europea i el Tractat de Maastricht.  
B) Matèries específiques d'aprofundiment de les matèries comunes  
Tema 8. Les entitats locals: classes i potestats. El municipi: organització i competències. La província: organització i competències. Les mancomunitats i altres entitats locals. Règims especials de funcionament de les entitats locals: el consell obert. El mapa d'entitats locals de la Comunitat Valenciana i la tipologia municipal.  
Tema 9. El municipi. El terme municipal. La població. L'empadronament. La potestat d'autoorganització de les entitats locals. El reglament orgànic municipal. Òrgans necessaris i complementaris. Règim de funcionament dels òrgans de govern de municipi. Règim de sessions i de votació. Informació i participació ciutadana. L'estatut dels membres de les corporacions locals.  
Tema 10. Potestat reglamentària. Les ordenances municipals: concepte i classes. Procediment d'aprovació. Els bans de l'alcaldia. La publicació de les normes locals. Límits de la potestat reglamentària local.  
Tema 11. Intervenció dels ens locals en l'activitat dels particulars. Les llicències. La potestat sancionadora i el procediment sancionador. Les subvencions. El planejament urbanístic. Classes de sòl.  
Tema 12. Principis generals de la contractació administrativa local. Règim jurídic dels béns de domini públic i dels béns patrimonials. Servicis públics locals: formes de gestió. El planejament urbanístic.  
Tema 13. Règim jurídic del personal al servici de l'administració local. Oferta pública. Selecció. Els funcionaris de les entitats locals. Drets i deures dels funcionaris d'administració local. Retribucions. La Seguretat Social. Règim disciplinari. Personal laboral, interí i eventual.  
Tema 14. Recursos de les hisendes locals: enumeració i concepte. Principis generals. Imposició i ordenació de tributs locals. Ordenances fiscals: contingut i aprovació.  
Tema 15. El pressupost municipal: contingut, aprovació, execució i liquidació. Modificacions de crèdit.  
C) Matèries específiques relacionades amb el lloc de treball  
Tema 16. Funcions pròpies de la subescala d'auxiliars d'administració local. Atenció al públic: acollida i informació a l'administrat. Els servicis d'informació administrativa.  
Tema 17. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació.  
Tema 18. Disposicions legals sobre normalització i documentació administrativa. Escrits oficials. Principis generals de la normalització del llenguatge administratiu: Ús no sexista. Ús oficial del valencià: Llei d'Ús i Ensenyament del Valencià.  
Tema 19. Concepte de document. Anàlisi documental: documents oficials. Formació de l'expedient. Documentació de suport informàtic.  
Tema 20. Registre de documents. Registre general: d'entrada i eixida de documents. Els seients de registre. Requisits dels documents enregistrables. Repartiment i classificació de documents.  
Tema 21. Concepte d'arxiu. Funcions de l'arxiu. Classes d'arxiu. Especial consideració de l'arxiu de gestió. Criteris d'ordenació de l'arxiu.  
Tema 22. El concepte d'informàtica. Desenvolupament històric. La informació i l'ordinador electrònic. Nocions sobre microordinadors. Elements físics. Sistema operatiu. Programes d'aplicació.  
Tema 23. L'automatització d'oficines. Concepte i aplicacions. Sistemes físics i lògics. El tractament de textos. Arxiu i agenda electrònica. El full electrònic de càlcul. Els gràfics d'oficina. El correu electrònic.  
D) Matèries addicionals  
Tema 24. Història i cultura de la Comunitat Valenciana.  
Tema 25. Geografia i economia de la Comunitat Valenciana. Les corporacions locals podran addicionar als continguts mínims, els temes que consideren necessaris per a garantir en tot cas la selecció dels aspirants més qualificats per a l'exercici de les places convocades (Reial Decret 896/1991, de 7 de juny, article 8§.4).  
Annex II  
Model d'instància  
Nom i cognoms ?. amb DNI núm.-.domiciliat/da en?.. província de ?.telèfon fix?.mòbil?.,  
EXPOSA,  
Que reunint els requisits establits en les bases de la convocatòria per a la provisió per concurs oposició com personal funcionari, d'una plaça d'auxiliar administratiu, escala administració general, grup C2, complement de destí 12, coneixement de valencià: nivell mitjà i basant-se en estes que reconeix i accepta.  
SOL·LICITA  
Participar en el procés selectiu per a cobrir d'una plaça d'auxiliar administratiu, escala administració general, grup C2, complement de destí 12, coneixement de valencià: nivell mitjà, manifestant expressament que no esta incurs en cap causa d'incompatibilitat.  
S'adjunta la documentació següent:  
- Còpia compulsada del títol de Graduat en Educació Secundària.  
- Còpia compulsada del nivell mitjà de coneixement de valencià.  
- Fotocòpia DNI o passaport.  
- Justificant de l'abonament dels drets d'examen.  
??, ?. de?.2009.  
Alcalde de l'Ajuntament de Quart dels Valls